Ifjúsági csereprogram (KA152-YOU)
2022-01-27 - 2022-10-04
A pályázattípus különböző országokból érkező 13-30 év közötti fiatalok csoportjainak teremt lehetőséget a találkozásra és az egymástól való tanulásra egy adott tematika mentén (5-21 napig).
Az Európai Unió Ifjúsági Stratégiája adja meg a keretét az európai együttműködéseknek az ifjúság területen a 2019-2027-es időszakra. Három kulcstémája: kapcsolódás, elköteleződés, képessé tétel. A „kapcsolódás” a tapasztalatok, élmények megosztásáról, a szolidaritás megéléséről szól és elsősorban a mobilitási projekteken keresztül valósítható meg. Az „elköteleződés” főképp a fiatalok kulturális, gazdasági és közéletbe való bekapcsolódását jelenti. A „képessé tétel” pedig a fiatalok olyan eszközökkel való felruházása, melyekkel lehetőségük lesz megosztani nézeteiket, véleményüket a róluk szóló kérdésekben, és ez által változást elérni.
A programban részt vevő országok
A következő kedvezményezett országok teljes mértékben részt vehetnek az Erasmus+ program valamennyi pályázati kategóriában:

az Európai Unió tagállamai,
az EFTA/EGT-tagországok: Izland, Liechtenstein és Norvégia,
az EU-tagjelölt országok: Törökország, Észak-Macedón, Szerbia

A projektekben részt vevők köre
13-30 év közötti fiatalok a részt vevő szervezetek országaiból.
A projektekben részt vevő szervezetek lehetnek:

non-profit szervezetek; egyesületek; NGO-k; európai ifjúsági szervezetek; állami szerv helyi, regionális és nemzeti szinten; társadalmi vállalkozások; CSR tevékenységet folytató forprofit szervezetek
fiatalok informális csoportjai a program- vagy partnerországokból.

Támogatható tevékenységek
Az ifjúsági csereprogramok legalább két különböző európai uniós és azzal határos programországból származó 13-30 év közötti fiatalok csoportjainak teremtenek lehetőséget a találkozásra és az egymástól való tanulásra egy adott tematika mentén (5-21 napig). A résztvevők – csoportvezetők támogatásával – ennek során közösen hajtanak végre olyan (műhelyfoglalkozásokból, gyakorlatokból, vitákból, szerepjátékokból, szimulációkból, szabadtéri tevékenységekből stb.) álló programot, amelyet az ifjúsági csere előtt közösen terveztek meg és készítettek elő.
A pályázatok beadásának határideje
2022. február 23. déli 12:00óra (brüsszeli idő szerint)
2022. október 4. déli 12:00 óra(brüsszeli idő szerint)
További információ az alábbi linken található.

Az egészség megőrzése egy életen át
2022-03-01 08:00 - 2023-06-30 17:00 (Europe/Bratislava) | Dunaszerdahely

Közadakozás a szegedi Tompa Mihály domborműre
2022-08-22 - 2022-09-30
A SZRKE Rimaszombati Egyházközségének Presbitériuma örömmel szerzett tudomást a Tompa Mihály Gömöri Kulturális Egyesület azon szándékáról, hogy a Szegedi Nemzeti Emlékcsarnokban, a nemzet nagyjai sorában, Petőfi Sándor és Arany János szobra közötti szabad falfelületen, Tompa Mihály domborművét tervezi elhelyezni.
Az egyházközség úgy döntött, hogy a javaslattal és a megküldött tervezettel egyetértve, saját forrásból 1000 € összeggel szeretne hozzájárulni a dombormű elkészítéséhez, valamint a rimaszombati gyülekezetben is közadakozást hirdetett erre a célra.
Amennyiben szeretne hozzájárulni e nemes ügyhöz, 2022. augusztus 15-től 2022. szeptember 30-ig kétféleképpen is megteheti: adományát elhelyezheti a templomban erre a célra kihelyezett perselybe, vagy befizetheti a lelkészi hivatalban.
A közadakozásból befolyt összeget teljes egészében a megjelölt célra kívánják fordítani.

IX. Szeretett világunk
2022-09-05 - 2022-10-12
A fenti címmel kilencedik alkalommal hirdeti meg fotópályázatát MAFOSZ védnökséggel a DaDalia Galeria Fotóköre, a Dr Brusznyai Árpád Művelődési ház és Könyvtár és a Derekegyházért Közhasznú Egyesület.
E nyilvános pályázaton bárki részt vehet, hivatásos és amatőr fotósok foglalkozástól, életkortól, bel- és külföldi lakóhelytől függetlenül, kivételt képeznek a zsűri tagjai.
A pályázaton részt venni legfeljebb 8 db. olyan fotóval lehet melyeket nem díjazták más fotópályázatokon és még nem szerepeltek a DaDalia Galeria által kiírt pályázatok kiállításain.
A pályázó garantálja, hogy a beküldött fotók felett teljes mértékű szerzői és személyiségi jogokkal rendelkezik. Felmerülő kétségek esetén ezt igazolni is képes. Ebből eredő, esetleges vitákban a kiírók és szervezők nem érintettek, felelősséget nem vállalnak, a viták teljes következményeit a pályázó viseli.
A pályázó a fotók beküldésével hozzájárul, hogy csak és kizárólag a pályázat és a kiállítás népszerűsítése érdekében (katalógus, sajtó, TV, plakát, meghívó) a beküldött fotókat a szervezők, térítés nélkül felhasználhatják a szerző nevének feltüntetésével. Továbbá a kiállításra zsűrizett fotók a DaDalia Galeria digitális archívumába kerülnek, ott a MAFOSZ előírásainak megfelelően az esemény leírásával és az alkotók megnevezésével együtt hosszabb ideig megtekinthetők lesznek, valamint a díjazott fotók a Fotó-Hungarikum 2022. MAFOSZ kiadványba beválogatásra kerülhetnek.
A fotók ettől eltérő célokra való felhasználása csak az alkotóval kötendő külön szerződés alapján történhet.
A pályázó tudomásul veszi, hogy a kiírásnak nem megfelelő fotók kizárásra kerülnek és elismeri, hogy a zsűri döntése végleges és nem vitatható.
A virtuális nevezési oldal kitöltésével és elküldésével a pályázó elfogadja a kiírás feltételeit.
Kategóriák:
A kategória: Szabad, kötetlen témájú színes fotó
B kategória: Szabad, kötetlen témájú monokróm fotók.
Nevezés és képfeltöltés
A regisztrációt követően a DaDalia Galeria pályázati oldalán (http://dadaliagaleria.hu/race) a nevezési adatok kitöltése és elküldése után érhető el a feltöltési oldal.
A régebben regisztrált pályázóink felhasználó nevükkel és jelszavukkal léphetnek be a nevezési adatokhoz.
A pályázati oldalakon használati és kitöltési segítség található a kérdőjel ikonoknál.
Feltölthető kategóriánként 4 – 4 fotó. Tehát összességében 8 db. fotó nevezhető.
Az oldalra az eredeti fotó kisméretű nézőképét kérjük feltölteni. A következő paraméterekkel:

a kép hosszabbik oldala maximum 2048 pixel, de 1024 pixelnél kisebb ne legyen.
a fájlok mérete maximum 1,5 MB, formátum JPG és a szintér
Feltöltésnél a fájlnév bármi lehet, mert a rendszer átnevezi a fájlokat.
A fotók címét külön kell megadni és ennek megadásakor a pályázó ne használjon csupa nagybetűt és ügyeljen a magyar helyesírás szabályaira, továbbá a kép címe ne tartalmazza a pályázó nevét, vagy azonosítására alkalmas művésznevét, és ne sorszámozza a fotóit.

Épkézláb magyar címeket kérünk, (!!) mindezt azért, mert a rendszer szoftvere ezt viszi át a kiállítási képcímnek és minden listához (zsűrizés, jegyzőkönyv, kiértesítés, katalógus).

A feltöltési határidő lejárta előtt, a pályázó bármikor beléphet feltöltési oldalára, a regisztrált felhasználónevével és jelszavával és itt törölheti, cserélheti a képeit, a kép címét megváltoztathatja vagy figyelemmel kísérheti nevezésének adatait.

A feltöltési határidő lejárta után pályázati oldalán semmi változtatást nem tud végrehajtani.

A pályázónak rendelkeznie kell az eredeti fotó 4000 px. hosszabbik oldalméretű változatával, mert zsűrizés után a szervezők a pályázaton díjazott, valamint a kiállításra válogatott képek ekkora felbontású változatát bekérik a pályázóktól a kiállítási anyag elkészítéséhez.

A zsűrizés folyamata valós időben online zajlik. Első körben pontozással és válogatással a zsűri a kiállításra elfogadott fotók listáját állítja össze. Ezután az elfogadásra került fotók közül kiválasztja a helyezetteket.
A zsűri tagjai:
Hipságh Gyöngyi EFIAP, A-MAFOSZ/p fotóművész (Sopron)
Koós László EFIAP, E-MAFOSZ/b fotóművész (Miskolc)
Törköly József AFIAP, E-MAFOSZ fotóművész (Szeged)
Díjazás:
A legeredményesebb alkotói díj -a helyezések figyelmen kívül hagyása mellett- a legtöbb elfogadást elért pályázónak: Oklevél kíséretében MAFOSZ plakett. (Holtverseny esetén a zsűri megindokolt döntéssel választ díjazottat!)
A kategória:
A pályázat egyedi éremsorozata. (I. II. és III. helyezés). Oklevél kíséretében.
B kategória:
A pályázat egyedi éremsorozata. (I. II. és III. helyezés). Oklevél kíséretében.
Különdíjak:
3 darab pályázati emlékérem. Oklevél kíséretében.
A DaDalia Galeria Fotóköre, a Derekegyházért Közhasznú Egyesület, és a Dr. Brusznyai Árpád Művelődési Intézmény felajánlásával.
A pályázat nevezési díja
Feltöltés egy kategóriába : 2500 Ft. vagy 7 €.
Feltöltés mindkét kategóriába: 3500 Ft. vagy 10 €
A részvételi díjat átutalással lehet fizetni a DaDalia Galéria Fotóköre 10402836-50526787-88561006 sz. K&H. számlára Vagy Euró fizetés esetén az info@dadaliagaleria.hu PayPal számlára. Közleményben fel kell tüntetni a pályázó teljes nevét és azt, hogy: „IX. Szeretett világunk”. Ennek hiányában az azonosítás és így a nevezés elfogadása nem garantálható.
Információk, regisztrálás, nevezés, fotók feltöltése a DaDalia Galeria pályázati oldalán.
Beküldési határidő: 2022 október 12.
A DaDalia Galeria pályázati oldala 2022.október 12-én 24:00 óráig fogad képfeltöltést.
Zsűrizés : 2022. október 15- 17 között.
A pályázók kiértesítése október 20-tól. E képek alkotóitól ekkor kérik a szervezők a nagy felbontású fájlok feltöltését! A zsűri által díjazott és a kiállításra válogatott fotók jegyzéke a DaDalia Galeria pályázati oldalán megtekinthető október 25-től.
Hivatalos eredményhirdetés, díjátadó, kiállítás megnyitó:
A tervezett időpont: 2022. november 12.Helyszín: a Dr. Brusznyai Árpád Művelődési Ház nagyterme, Derekegyház Köztársaság tér 8.
Információk a DaDalia Galeria [ http:/dadaliagaleria.hu ] oldalon. Érdeklődni a dadalia@vipmail.hu vagy az info@dadaliagaleria.hu mail címen vagy a +36 70 324 4337 telefonszámon.

XXIII. Országos Citeratalálkozó
2022-09-07 - 2022-10-03
A Szlovákiai Magyar Művelődési Intézet Nemeshódos Község Önkormányzatával, a Csemadok helyi alapszervezetével, a Hodosi citerazenekarral karöltve 2022. október 15-én, szombaton megrendezi a XXIII. Országos Citeratalálkozót.
A kezdés időpontjáról és a részletes programról a későbbiekben még mindenkit tájékoztatni fogunk.
A jelentkezés határideje: 2022. október 3.

Elektronikus jelentkezési lap: Kattints!
Kérjük, a jelentkezés határidejét tartsák be, hogy a találkozó szervezési ütemrendjét és programját időben pontosítani tudjuk.
Jelentkezése esetén kérjük, hogy az elektronikus jelentkezési lapon ”A zenekar, szólista rövid jellemzése” rovatot a lehető legaprólékosabban töltse ki, mert nemcsak a konferanszié anyaga lesz, hanem alapja lesz a honlapunkra felkerülő adatbázisnak is.
Bővebb információt Balogh Lászlónál a 0908 701 347 mobilszámon, vagy a 76balogh@gmail.com e-mail címen kaphat.

A Pogány Erzsébet-díj elismerésére várják a jelöléseket
2022-09-10 - 2022-10-10
A Szövetség a Közös Célokért Pogány Erzsébetnek, a társulás néhai igazgatójának és társalapítójának állít emléket a Pogány Erzsébet-díj adományozásával.
A díjra olyan személyeket lehet javasolni, akik legalább tíz éve részt vesznek a civil életben, akik a közösségépítésben és szervezésben példamutató, fáradhatatlan tevékenységet folytatnak vagy folytattak, és munkásságuk a Felvidékhez kapcsolódik.
Háttéremberek kitüntetése ez, mint ahogy Pogány Erzsébet is mindig jó háttérembernek tartotta magát, aki a megfelelő célokért, feladatokért a háttérben tevékenykedett. Mások ügyeit mindig jó szívvel segítette.
A közéletet alakító személyiségének jellemzői voltak a következetesség, a tudatosság, valamint az elkötelezettség. Pogány Erzsébet olyan példakép, aki meggyőződéssel, másokat lelkesítve vallotta, hogy a közösségünkért végzett kemény és kitartó munka lehet eredményes.
Soha ki nem fogyott az ötletekből, javaslatokból, kereste az utat, mit lehetne és kell tenni a felvidéki magyarságért.
Az elismerés második átadására 2022. november 11-én kerül sor.
A Szövetség a Közös Célokért társulás által megalakított 7 tagú kuratórium az idei évben második alkalommal keresi a Pogány Erzsébet-díjra legérdemesebb embert. A kuratórium tagjai: Fekete Irén elnök, Hideghéthy Andrea titkár, valamint Pogány Tibor, Csémi Szilárd, Mézes Rudolf, Bárdos Gyula és Ladányi Lajos.
Jelölést kizárólag az arra szolgáló űrlapon a SZAKC tagszervezetein keresztül lehet megtenni 2022. szeptember 10. és 2022. október 10. között.
Amennyiben magánszemély tesz javaslatot, jelölését a SZAKC legalább egy tagszervezetének is támogatnia kell.
Érdeklődés esetén további információ a pozsony@szakc.sk e-mail címen kérhető. Tagszervezeteink listája a SZAKC honlapján www.szakc.sk is megtalálható.

Velünk élő hagyományok - Fotókon a Kárpát-medence népszokásai
2022-09-16 - 2022-12-31
A Fiatalok a Nemzetért Alapítvány Velünk élő hagyományok – Fotókon a Kárpát-medence népszokásai címmel fotóversenyt hirdetett. hogy a Kárpát-medence máig élő népszokásait feltérképezzük és minél többekkel megismertessük. Merüljünk el a múltban és mutassuk meg gazdag örökségünket!
A nevezéshez nincs más dolgod, mint fényképezőgéppel vagy telefonnal megörökíteni a hagyományőrzés pillanatát (pl. betlehemezés, kosárkészítés, locsolkodás, májusfaállítás stb.) vagy a régi képeidet elővenni és a jelentkezési űrlapot kitölteni, majd az ott megadott e-mail címre elküldeni a képet. A verseny kiírásánál korábban készített képekkel is lehet nevezni. További részletek: https://bit.ly/3Q9epqH
A versennyel kapcsolatos közleményünket ide kattintva olvashaták el.
Jelentkezési határidő december 31-e.

Társadalmi és erkölcsi dilemmák Az ember tragédiájában
2022-09-16 - 2023-02-28
A Fiatalok a Nemzetért Alapítvány elkötelezett amellett, hogy a generációnkat a sokakra jellemző felszínes gondolkodás helyett az elmélyült, komoly kérdéseket boncolgató elmélkedésre motiváljuk, olyan társadalmi és erkölcsi kérdéseket feszegetve, amik ma is aktuálisak, és akár a saját életünk folyamán is felmerülhetnek. Ennek jegyében Madách Imre születésének 200. évfordulójához közeledve hirdetjük meg a „Társadalmi és erkölcsi dilemmák Az ember tragédiájában” című tanulmányi versenyünket.
Kezdeményezésünk a minden tanévben megszervezett tanulmányi versenyünk idei állomása, amely ezúttal is a Kárpát-medencében élő 9-12. évfolyamos diákoknak szól, és bízunk benne, hogy a tavalyi „Mindszenty bíboros mint példakép” versenyünkhöz hasonlóan most sem csak Magyarországról, hanem a környező országok magyarlakta területeiről is fognak érkezni pályaművek.
A 2022/23-es tanéven átívelő kétfordulós verseny 1-10. helyezettjei összesen 200 ezer Ft összegű pénznyereményben, illetve ezen felül tárgyi nyereményekben fognak részesülni. A versenyhez kapcsolódó információk megtalálhatóak a https://fiatalokanemzetert.hu/madachverseny oldalon.
Beküldési határidő 2023. február 28.

Én, a nő - 5 alkalmas női önismereti csoport Komáromban
2022-09-20 - 2022-09-25
Hétköznapi életünkben gyakori, hogy versenyhelyzetbe kerülünk, ahol bizonyítani kell, erőn felül teljesíteni. Gyakran ki kell vívnunk a környezetünk megbecsülését, meg akarunk felelni az elvárásoknak. Páncélt hordva küzdünk az egyenrangúságért.
Közben elfelejtünk nők lenni. Puha, női teremtő energiát áramoltatni. Megélni az érzéseinket, gyengédnek lenni önmagunkhoz és a szeretteinkhez. Gondoskodni a testünkről. Szeretettel fordulni a gyengék felé. Beleállni a női erőnkbe. Hallgatni a megérzéseinkre…
Gondolkoztál már ezeken a kérdéseken?

Ki vagyok én nőként?

Melyik női szerepemben rejlik a fő erőforrásom?

Milyen érzelmek kötődnek az egyes női szerepeimhez?

Ki vagyok a legjobb formámban?

Hol találom meg a belső nyugalmat, hogyan tudok töltődni?

Ha igen, itt a helyed! Itt megéled, milyen levetni a páncélodat. Megtapasztalod, milyen, mikor saját magad teremted a biztonságod. Megérted, melyik női szerep hogyan szolgál téged. Közel kerülsz az érzelmeidhez és ezáltal önmagadhoz. A női közösség erejével gyógyulsz.
5 alkalmas, zárt női önismereti csoport indul Komáromban (SK) 4 helyi szakember vezetésével:
Szegi Aranka: Fészek Családi Kör vezetője, mentálhigiénés segítő szakember – végzős hallgató, dúla
Monlár Kriszta: coach, szervezetfejlesztő, pszichodráma asszisztens, szociológus
Nagy Annamária: pszichológus
Ujpál Emőke: pszichológus
Mikor: 2022.10.03; 2022.10.10; 2022.10.24; 2022.11.07; 2022.11.21
Egy alkalom időtartama 2,5 óra: 09:00 – 11:30
Jelentkezési határidő: 2022. szeptember 25.
A csoport maximális létszáma 12 fő. A csoporthoz idő közben nem lehet csatlakozni!
A csoport díja: 50 euró
A jelentkezésed 15 euró előleg befizetésével érvényes, mellyel foglalod a helyedet a csoportba és elveszik, ha mégsem tudsz részt venni.
Az előleget 2022. szeptember 28-ig tudod befizetni a jelentkezésedet visszaigazoló e-mailben küldött számlaszámra.

Szülőföldön magyarul 2022
2022-09-20 - 2022-10-20
Bethlen Gábor Alapkezelő Zrt. a Miniszterelnökség Nemzetpolitikai Államtitkársága megbízásából meghirdeti a „Szülőföldön magyarul” című programra vonatkozó felhívást a nevelési, oktatási, valamint tankönyv- és taneszköz támogatás, illetve hallgatói támogatásra vonatkozó támogatási kérelem benyújtására a 2021/2022-es tanévre.
Jelen felhívás alapján a 2021/2022-es tanévre igényelhető támogatásokra 2022. szeptember 20. – 2022. október 20. közötti időszakban lehet a támogatási kérelmeket benyújtani.
A támogatási kérelem utolsó postára adási dátuma: 2022. október 20.
A Felvidékre vonatkozó kiírás ITT ovasható.

Magyarnak lenni: Nagy s szent akarat - magyar költők hazafias verseinek szemléjét
2022-09-20 - 2022-10-22
A szülőföldhöz való hűség költője, Sajó Sándor születésének 154. évfordulója tiszteletére „MAGYARNAK LENNI: NAGY S SZENT AKARAT!” címmel a Palóc Társaság 2022-ben ismét meghirdeti a magyar költők hazafias verseinek szemléjét. A magyar vers ünnepére szeretettel hívja és várja a versmondó alap- és középiskolás diákokat az Ipoly mindkét partjáról, a felvidéki magyar iskolákból, úgyszintén Magyarországról, a Délvidékről, Őrvidékről, Erdélyből, Kárpátaljáról, vagyis az egész Kárpáthazából.
A versmondóknakegy tetszés szerint választott Sajó Sándor-költeményt valamint a magyar hazafias költészetből egy ugyancsak szabadon választott verset kell könyv nélkül előadni szakmai bírálóbizottság előtt.
A versmondó szemlét 2022. november 11-én, pénteken, a költő születési évfordulója jegyében tartjuk szülővárosában, Ipolyságon (szlovák nevén Šahy).
A diákok ellátásáról és megjutalmazásáról a rendező és támogatói gondoskodnak.
Jelentkezni a mellékelt jelentkezőlapon illetve az alábbi adatok megadásával is lehet:
versmondó nevét, életkorát (ebben az évben hány éves?) a korosztályt (alapiskolás vagy középiskolás), a felkészítő és/vagy a versenyző villámlevélcímét valamint az előadandó két költemény címét s a költő nevét.
Jelentkezési határidő október 22-e z.urban@paloctarsasag.real-net.sk villámlevélcímen. A jelentkezőknek részletes tájékoztatást tartalmazó meghívót küldünk.
{Segédanyag: Sajó Sándor válogatott versei 2000-ben Nem akarok gyáva csendet címmel jelentek meg a Ménrót Kiadó gondozásában; ugyancsak ez a kiadó adta ki 2001-ben a Trianont ledöntjük c. válogatást, amelyben Sajó-versek is olvashatók. 2006-ban a dunaszerdahelyi Lilium Aurum gondozásában jelent meg Sajó Sándor Magyarnak lenni című kötete. A Palóc Társasági Könyvek sorozat 5. köteteként 2012-ben látott napvilágot a költő kötetekben megjelent verseinek gyűjteménye Szép szülőföldem Felvidék címen. Sajó-költeményeket a világhálón is szép számmal talál, aki keres.)

A Palóc Társaság pályázata a Magyar Kultúra Napja alkalmából
2022-09-20 - 2022-12-18
Harmincnégy éve, 1989-től január 22-e a magyar kultúra napja. 1823-ban ezen a napon fejezte be Kölcsey Ferenc nemzeti imánk, a Himnusz írását.
A Palóc Társaság tanulmányírói pályázatának célja a szülőföld iránti hűség erősítése, a magyarságtudat elmélyítése a felnövekvő magyar ifjúságban, az anyanyelvi képességek fejlesztése és magyar fiataljaink tehetségének kibontakoztatása.
Már 27. alkalommal hirdetjük meg tanulmány- és szépírói pályázatunkat. Kérjük a Felvidéken, Délvidéken, Erdélyben, Kárpátalján, Őrvidéken és Magyarországon, vagyis az egész Kárpát-medencében valamint a nagyvilág szórványaiban élő magyar fiataljainkat, hogy dolgozataikkal vegyenek részt a pályázaton, gondolataikkal járuljanak hozzá a trianoni szétszakítottság ellenére is élő nemzeti összetartozás eszméjének terjesztéséhez és megszilárdításához.
AZ ALÁBBI TÉMÁK KÖZÜL VÁLOGATHATNAK AZ I., II. ÉS III. KOROSZTÁLY PÁLYÁZÓI

Barangolás bölcsőhelyemen – Az édes otthon ismerete, szeretete
Családi kör – Az összetartozás mindennapjai
Mesevilág – Amiről szüleim, nagyszüleim, rokonaim mesélnek
Kincsesláda – A múlt emlékei családunkban, környezetünkben
Megsárgult arcok – Ha a fényképek beszélni tudnának
Sorskérdések – Megmaradásunk parancsolata
Magyar anyanyelvem, te szent, te drága! – Létem, jövőm, reményem
Mesteremberek, mesterművek, mesterségek – Akik köztünk élnek, minket gazdagítanak
Koszorúk, vadvirágok, emlékhelyek – Emlékezés régiekre, régen történtekre
Béke vagy békétlenség – Te mit választanál?

A PÁLYÁZATTAL KAPCSOLATOS TUDNIVALÓK:
RÉSZTVEVŐK
A pályázaton az általános iskolák felső tagozatosai (10–14 évesek) – I. korosztály, a középiskolások (15–18 évesek) – II. korosztály és a felnőttek – III. korosztály, vehetnek részt kizárólag erre a pályázatra készített (más felhívásra, pályázatra be nem adott) akár több dolgozattal is.
TERJEDELEM
Az I. korosztályban a saját szövegű dolgozat legkevesebb 1 gépelt oldal, legtöbb 10 gépelt oldal lehet (ez oldalanként kb. 50 sort, soronként 70 leütést jelent).
A II. és a III. korosztályban a saját szövegű dolgozat legkevesebb 3 gépelt oldal, legtöbb 25 gépelt oldal lehet.
Kérjük a megadott terjedelem betartását!
Fontos: a mellékletek (szövegek: adatok, adatközlők, irodalom stb. és rajzok, fényképek, fényképmásolatok) nem értendők a fenti terjedelembe!
A DOLGOZATÍRÓK ÜGYELJENEK A KÖVETKEZŐKRE

A gépelés k i z á r ó l a g 12 pontos, Times New Roman betűtípusú, másfeles sorközzel történjék!
A PÁLYAMUNKÁK E L E J É N F E L K E L L T Ü N T E T N I

a pályázat évszámát így: Magyar Kultúra Napja 2023
a dolgozatíró nevét

– a pályázó életkorát (ahány éves a dolgozat írásakor)

korosztályát, amelybe életkora szerint tartozik (, II. vagy III. korosztály)
lakcímét az adott ország nyelvén (irányítószám, településnév, utcanév, házszám)
villámlevele címét (e-mail)
a település nevét magyarul, ahol iskolába jár vagy ahol dolgozik
az iskola (ált. és középiskola, főiskola, egyetem) nevét, amelynek diákja illetve munkahelye nevét
a felkészítő tanár nevét, villámlevélcímét és telefonszámát

A dolgozatokat a z.urban@paloctarsasag.real-net.sk villámlevélcímre kérjük eljuttatni
K I Z Á R Ó L A G EGYSZERŰ WORD.DOC FORMÁTUMBAN!
A dolgozatok beérkezési határideje: 2022. december 18, vasárnap!
A jelenlétes eredményhirdetést 2023. január 22-én, vasárnap tervezzük megtartani Budapesten a Magyarság Háza támogatásával. Ám a hagyományos ünnepélyes eredményhirdetésre csak abban az esetben kerülhet sor, ha azt a Kárpát-medencei időszerű vírushelyzet miatt hozott magyar, szlovák, ukrán, román, szerb, horvát, szlovén, osztrák kormányzati rendelkezések lehetővé teszik. Ellenkező esetben a pályázat végeredményét a Palóc Társaság honlapján és a sajtóban hozzuk nyilvánosságra, a helyezetteket eredményükről megadott villámlevélcímükön értesítjük, illetve gondoskodunk halasztott díjkiosztási ünnepség jelenlétes megtartásáról. Bízunk benne, hogy minden esetleges gátló tényező ellenére szép számmal lesznek pályázatíró diákok, őket felkészítő tanárok, felnőttek, akikkel együtt dobban a magyar szív s benne dobban a magyar szó…

Felhívás: Fonomimika pedagógus-továbbképzés Rimaszombatban
2022-09-22 - 2022-10-10
Az SZMPSZ Rimaszombat Regionális Pedagógiai Központja 2022. október 21-én 9.00 – 16.00 óra között Rimaszombatban a Csillagházban az alsó tagozatos tanítók és nevelőnők részére pedagógus-továbbképzést szervez, melynek témája a fonomimika. Az előadó dr. Fenyvesi Margit egyetemi tanár, aki a régi olvasástanítási hagyományokat átgondolva, átdolgozva visszanyúlt a fonomimikához, bizonyítva annak hatékonyságát.
A pedagógus-továbbképzés témája mindig időszerű, hiszen évente több ezer tanuló ismerekedik ilyentájt az olvani tanulással. A képzés ebben nyújt segítséget újszerűségével.
A jelentkezést október 10-ig lehet megtenni az alábbi linken:
https://forms.gle/fk2y8yvBgfkargXt5
További eligazításért Ádám Zitához lehet fordulni az rpkrsz@szmpsz.sk ímélcímen. A jelentkezés az ebéd biztosítása végett szükséges.
Fonomimika
Fazekasné Fenyvesi Margit könyve egy 70 évvel ezelőtt politikai okokból megszüntetett, de előtte évtizedekig hatékony, motiváló és kedvelt olvasás-írástanítási módszert mutat be. Az elv ugyanaz, mint Kodály Zoltán szolmizáció kézjelei: a hang/betűt jelképező gesztus (fonomimika) mozdulata a gyermekeknek örömet okoz, gyorsabbá teszi a rögzítést, a differenciálást és az összeolvasást.
A komplexitás azt jelenti, hogy bár alapul Tomcsányiné Czukrász Róza módszerét vettük, de azt erősen átdolgoztuk, kiegészítettük, korrigáltuk. Megtartva Meixner Ildikó hang/betűtanítási elveinek egy részét, benne van még a fonológiai tudatosság fejlesztésének szándéka is, amihez egy algoritmus alapján minden hang/betű tanításához előkészítő és gyakorló módszertani anyagok, játékok tartoznak.
A fonomimika módszere nem kötött tankönyvcsaládhoz, betű/hangtanítási sorrendhez, semmilyen eszközigénye nincs. Teljes szabadságot ad a felhasználásban mindenkinek, aki a hang/betű tanítást és az összeolvasás tanítását motiválóan, gyorsan és stabil eredményekkel kívánja megvalósítani.

XIX. Gömöri Református Egyházmegyei Kórustalálkozó Lénártfalván
2022-09-25 14:00

VI. Radványi Géza Emléknapok – hétfői program
2022-09-26 15:30 | Több helyszín, Kassa, Szlovákia
Szeptember 26-án és 27-én szervezik meg a VI. Radványi Géza Emléknapokat Kassán.
A szeptember 26-ai, hétfői program:
Mészáros u. 35
15:30 Ünnepi köszöntőt mond dr. Hetey Ágota, főkonzul
Koszorúzás Radványi Géza 115. születésnapján az emléktáblánál
MaJel Rovás Központ, Erzsébet u. 42.
16:30 Híres Kassaiak – a Grosschmid család – bemutató – a kiállítást Ötvös Anna nyitja meg
17:30 Az „Egy asszony vissszanéz“ cimű Radványi Géza rendezte filmet bemutatja Dr. Muszatics Péter 18:00 A film vetítése – szlovák felirattal

Könyvbemutató: A csend végtelen volt és sötét
2022-09-26 17:00 | Csillagház, Rimaszombat, Szlovákia
Szeptember 26-án, hétfőn 17.00 órai kezdettel szervezik meg Gaál Lajos A csend végtelen volt és sötét című kötetének a bemutatóját a rimaszombati Csillagházban.
A kötetet bemutatja Szászi Zoltán Talamon Alfonz-díjas író, költő, publicista. A könyvbemutató második részében a szerzővel beszélget Hodossy Gyula József Attila-díjas költő, a Lilium Aurum Könyvkiadó igazgatója és Pomichal Krisztián, a kötet szerkesztője. Az estet vezeti Scheer Szabó Mária.

Film: Avatar Rimaszombatban
2022-09-26 19:00

Turizmus világnapja a rimaszombati Gömör-Kishonti Múzeumban
2022-09-27 15:30
2022. szeptember 27-én (kedden), a TURIZMUS VILÁGNAPJA alkalmából a Gömör-Kishonti Múzeum 9.00 és 18.00 óra között ingyenes belépést biztosít látogatói számára az intézmény kiállítótermeibe.
A múzeumlátogatás mellett tematikus program is vár a gyermekes családokra és a múzeum iránt érdeklődő nagyközönségre.

A gyermekes családok idegenvezetéssel egybekötött sétakocsikázáson vehetnek részt Rimaszombat történelmi utcáin.
A múzeum idegenvezetői korabeli viseletben mutatják be a város gazdag múltját és a történelmi épületekkel kapcsolatos érdekességeket.
Az út a Gömör-Kishonti Múzeum parkolójából indul, majd a Tompa Mihály téren és a Szlovák Nemzeti Felkelés utcán keresztül egészen a Fő térig vezet, onnan pedig vissza kiindulási helyére.
A kocsik 30 percenként indulnak.
Az utolsó, prémium körútra 18:00 órai kezdettel kerül sor a múzeum igazgatója, Oľga Bodorová társaságában.
A lovaskocsi befogadóképessége limitált, ezért szükséges, hogy a programon való részvételi szándékukat előre jelezzék.
Helyet az alábbi e-mail címen foglalhatnak: marekova@gmmuzeum.sk

15:30 órai kezdettel sor kerül az „Századokon átívelő utak“ című előadásra. A múzeum idegenvezetője, Elena Lindisová az 1880-as években, a kulturális élményekért és a történelmi emlékek felkeresése érdekében tett utazások sorát helyezi párhuzamba Gömör-Kishont lakóinak napjainkban tett utazásaival.
Előadására épít aztán a Gemer Regionális Turisztikai Szervezet 16:00 órától kezdődő műsora, melynek keretében lebilincselő videókon keresztül mutatja be a régió aktuális, turisztikailag izgalmas és népszerű látványosságait.

A rendezvény a GEMER Regionális Turisztikai Szervezettel együttműködésben és a Besztercebányai Megyei Önkormányzat anyagi támogatása mellett valósul meg.
A sétakocsikázást Jozef Krupa szervezésében a Megi rancs (Ranč Megi, Poltár-Prievrana) biztosítja.

VI. Radványi Géza Emléknapok – keddi program
2022-09-27 16:30 | MaJel Rovás Központ, Kassa, Szlovákia
Szeptember 26-án és 27-én szervezik meg a VI. Radványi Géza Emléknapokat Kassán.
A szeptember 27-ei, keddi program:
MaJel Rovás Központ, Erzsébet u. 42
16:30 Történetek a magyar filmről III. – Radványi Géza, portrétfilm – bevezetőt mond Dr. Muszatics Péter
18:00 Dr. Szekfü András: „Nemeskürty István“ – előadás
18:45 „Minden a jelenés“ – dokumentumfilm 19:35 Beszélgetés Nemeskürty Harriettel – Nemeskürty István leányával

Színház: Apa, Anya, Pia
2022-09-27 18:00 | Névtelen helyszín, Nyitra, Szlovákia
Szeptember 27-én, kedden 18.00 órai kezdettel a kassai Thália Színház nyitrai Andrej Bagar Színházban mutatja be Apa,Anya, Pia one man showját.
Rendező Czajlik József.

Civil információs napok szeptemberben
2022-09-28 09:00 | SZAKC területi irodái, Több település, Szlovákia
A Szövetség a Közös Célokért társulás szeptember 28-án, szerdán 9.00 órai kezdettel Civil információs napot tart az alábbi területi irodáiban.
Dunaszerdahelyen (Szent István tér 296/6. – Nám. Sv. Štefana 296/6.) és
Királyhelmecen (Fő utca 168 – Hlavná ulica 168).

XV. Harmos Károly Országos Képzőművészeti Pályázat kiállítása
2022-09-28 15:00 | Szlovákiai Magyar Kultúra Múzeumába, Pozsony, Szlovákia
A Szlovákiai Magyar Pedagógusok Szövetsége és a társszervezők szeptember 28-án, szerdán 15.00 órai kezdettel szervezik meg a Szlovákiai Magyar Óvodák és Iskolák XV. Harmos Károly Országos Képzőművészeti Pályázat kiállítását a pozsonyi SZNM a Szlovákiai Magyar Kultúra Múzeumában.

Lakossági fórum Martonfalán
2022-09-28 17:30

123aNOn - nagyidai Ilsovai Néptáncegyüttes előadása Rimaszombatban
2022-09-28 18:00 | Kultúrház, Rimaszombat, Szlovákia
A nagyidai Ilsovai Néptáncegyüttes előadása szeptember 28-án, szerdán lesz látható 18.00 órai kezdettel a rimaszombati kultúrház színháztermében.
Az előadás a „Tánc nyelvén 2021” országos verseny díjazott produkciója.
Egy kis magyar község lakosainak békés életét felforgatja egy politikai döntés – Trianon. Az előadás, egy szerelmi történet hátterében, a „kettévágott” falu mindennapjaiba nyújt betekintést.

https://www.youtube.com/watch?v=R9hIWK_3Vqs

Idén utoljára látható a 123aNOn c. előadás. Ne hagyják ki.
Jegyek elővételben (5€) a Tompa Mihály Könyvesboltban kaphatók.

Vándormozi Harmacon
2022-09-28 18:30

Civil információs napok szeptemberben
2022-09-29 09:00 | SZAKC területi irodái, Több település, Szlovákia
A Szövetség a Közös Célokért társulás szeptember 29-én, csütörtökön 9.00 órai kezdettel Civil információs napot tart az alábbi területi irodáiban.
Pozsonyban (Május 1. tér 10-12. – Námestie 1. mája 10-12.);
Komáromban (Kossuth tér 3 – Námestie Kossutha 3);
Ipolyság (Rotharides 19 – Rotharidesa 19)
Rimaszombatban (Daxner utca 35-37 – Daxnerova 35-37);
Rozsnyón (Komensky utca 4 – Komenského 4).

Kiállítás: Az évszázad Manonja
2022-09-29 17:00 | Kultúrpalota, Komárom, Szlovákia
Szeptember 29-én, csütörtökön 17.00 órai kezdettel szervezik meg Az évszázad Manonja című kiállítás megnyitóját a komáromi Kultúrpalota épületében.

100-ból visszaszámlált komolyzenei slágerlista 7. rész
2022-09-29 17:00 | Reviczky Ház, Léva, Szlovákia
A Reviczky Társulás Zenei Szakosztálya szeptember 29-én, csütörtökön 17.00 órai kezdettel szervezi meg a 100-ból visszaszámlált komolyzenei slágerlista című rendezvény 7. részét a lévai Reviczky Ház épületében.

Kiállítás: Az én Kassám
2022-09-29 17:30 | FiguratiF Galéria
Szeptember 29-én, csütörtökön 17.30 kezdettel szervezik meg Duncsák Attila Az én Kassám című tárlatának a megnyitóját a kassai MaJel Rovás Központ FiguratiF Galériájában.
A kiállítás október 25-ig tekinthető meg, minden hétköznap 10 és 18 óra között.

Lakossági fórum Zsípben
2022-09-29 17:30
